रामकृष्ण परमहंस की तपोभूमि और विवेकानन्द की ज्ञानभूमि पश्चिम बंगाल में वहां के शासन की धर्मनिरपेक्षता इन दिनों फिर उफान पर है । सियासत की तिजारत में वामपंथियों को परास्त कर चुकी ममता दिदी अपनी धर्मनिरपेक्षता का एक नया कीर्तिमान स्थापित करने में लगी हुई हैं । इस बावत हिंसक जेहाद का प्रशिक्षण देने के आरोपों से आरोपित होते रहे मदरसाओं को सरकारी अनुदान देते रहने के बावजूद उन्होंने राष्ट्रीय स्वयंसेवक संघ के वैचारिक संगठन- ‘विद्या भारती’ से सम्बद्ध उन तमाम स्कूलों को बन्द कर देने का फरमान जारी कर दिया है, जिनमें बच्चों को भरतीय संस्कृति व राष्ट्रभक्ति से ओत-प्रोत शिक्षा , बिना किसी सरकारी अनुदान के ही दी जाती है । बंगाल-सरकार के इस प्रसंग ने गत संसदीय आम चुनाव से ठीक पहले प्रकाशित मेरे उपन्यास ‘सेक्युलर्टाइटिस’ में वर्णित “दिदी की मासिक धर्मनिरपेक्षता” के पुनर्पाठ को एक बार फिर प्रासंगिक बना दिया है । मालूम हो कि ‘सेक्युलर्टाइटिस’ एक ऐसा उपन्यास है , जिसमें अपने देश के तमाम राजनेताओं द्वारा कायम की गई किसिम-किसिम की धर्मनिरपेक्षताओं की प्रदर्शनी लगा कर महात्मा गांधी से उनका अवलोकन कराया गया है और यह तथ्य स्थापित किया गया है कि ‘धर्मनिरपेक्षता’ असल में ‘घोर साम्प्रदायिकता’ का एक छद्म नाम है, जबकि धर्मनिरपेक्ष तो हुआ ही नहीं जा सकता है । बावजूद इसके जिस अर्थ में अपने यहां धर्मनिरपेक्षता कायम है उसके संक्रमण से ‘सेक्युलर्टाइटिस’ नामक एक राजनीतिक बीमारी फैल रही है, जिसका उन्मूलन राष्ट्रीय एकात्मता से ही सम्भव है । गत संसदीय चुनाव के दौरान नरेन्द्र मोदी के नेतृत्व में सम्पन्न हुए राष्ट्रीय एकात्मता यज्ञ की लपटों से इस बीमारी को फैलाने वाले अधिकतर जीवाणु-विषाणु ‘उडन-छू’ हो गए थे । किन्तु उनमें से कुछ पुनः जहर उगलने लगे हैं । तो प्रस्तुत है इस उपन्यास में वर्णित दिदी की ‘मासिक धर्मनिरपेक्षता’ का वह अंश-